CELEX: 32005D0310(02)
Language: hu
Date: 2005-02-28 00:00:00
Title: A Tanács határozata ( 2005. február 28. ) az Europol igazgatójának kinevezéséről

10.3.2005   
            
            
               HU
            
            
               Az Európai Unió Hivatalos Lapja
            
            
               C 60/2
            
         
      A TANÁCS HATÁROZATA
   
   (2005. február 28.)
   az Europol igazgatójának kinevezéséről
   (2005/C 60/02)
   AZ EURÓPAI UNIÓ TANÁCSA,
   tekintettel az Európai Rendőrségi Hivatal létrehozásáról szóló egyezményre (Europol Egyezmény) (1), és különösen annak 29. cikke (1) bekezdésére,
   az Europol igazgatója kinevezésének jogkörével felruházott hatóságként eljárva,
   tekintettel az igazgatótanács véleményére,
   mivel:
   
               (1)
            
            
               Az 1999. április 29-i tanácsi jogi aktus (2) által kinevezett Europol igazgató hivatali ideje lejár, igazgatót kell kinevezni.
            
         
               (2)
            
            
               Az Europol alkalmazottaira vonatkozó személyzeti szabályzat (3), és különösen annak 8. függeléke, különös rendelkezéseket állapít meg az Europol igazgatójának vagy igazgatóhelyettesének kiválasztására vonatkozóan.
            
         
               (3)
            
            
               Az igazgatótanács benyújtotta a Tanácsnak a kinevezésre alkalmas pályázók rövid listáját – minden alkalmas pályázó teljes dossziéjával együtt – valamint a pályázók teljes listáját.
            
         
               (4)
            
            
               Az igazgatótanács által benyújtott összes vonatkozó információ alapján a Tanács azt a pályázót kívánja kinevezni, aki – a Tanács véleménye szerint – a megüresedett igazgatói beosztással szembeni minden követelménynek megfelel,
            
         A KÖVETKEZŐKÉPPEN HATÁROZOTT:
   1. cikk
   A Tanács Max-Peter RATZEL-t nevezi ki az Europol igazgatójává a 2005. április 16-tól2009. április 15-ig terjedő időszakra.
   2. cikk
   Ez a határozat elfogadásának napján lép hatályba.
   Ezt a határozatot az Európai Unió Hivatalos Lapjában ki kell hirdetni.
   
      Kelt Brüsszelben, 2005. február 28-án.
      
         
            a Tanács részéről
         
         
            az elnök
         
         F. BODEN
         
      
   
   
      (1)  HL C 316., 1995.11.27., 2. o.
   
      (2)  HL C 149., 1999.5.28., 18. o.
   
      (3)  Lásd a 2002. december 19-i tanácsi határozattal (HL C 24., 2003.1.31., 1. o.) módosított, az Europol alkalmazottaira vonatkozó személyzeti szabályzat megállapításáról szóló, 1998. december 3-i tanácsi határozatot (HL C 26., 1999.1.30., 23. o.).